SL Uradni list Evropske unije C 157/16

Sporočilo francoske vlade v zvezi z Direktivo 94/22/ES Evropskega parlamenta in Sveta o pogojih za izdajo in uporabo dovoljenj za iskanje, raziskovanje in izkoriščanje ogljikovodikov (1)

(Obvestilo o vlogi za izključni dovoljenji za iskanje tekočih in plinastih ogljikovodikov, imenovani dovoljenji „Permis du pays de Bray“ in „Permis du pays de Bray-Sud“)

(Besedilo velja za EGP)

2010/C 157/09

Družba POROS SAS s sedežem na 145 rue Michel Carré, BP 73, 95100 Argenteuil Cedex, FRANCE, je 21. aprila in 19. avgusta 2009 zaprosila za obdobje petih (5) let za izključni dovoljenji za iskanje tekočih ali plinastih ogljikovodikov, imenovani „Permis du pays de Bray“ in „Permis du pays de Bray-Sud“.

Območje, ki ga pokrivata dovoljenji, omejujejo loki poldnevnikov in vzporednikov, ki povezujejo točke, v nadaljevanju določene s svojimi geografskimi koordinatami, izhodiščni poldnevnik pa poteka skozi Pariz.

„Permis du pays de Bray“ na površini približno 587 kvadratnih kilometrov, ki pokriva departmaja Oise in Seine-Maritime Točka Severna zemljepisna širina Zahodna zemljepisna dolžina A 55,10 0,70 B 55,10 0,30 C 54,80 0,30 D 54,80 0,40 E 54,90 0,40 F 54,90 0,70





„Permis du pays de Bray-Sud“ na površini približno 261 kvadratnih kilometrov, ki pokriva departma Oise Točka Severna zemljepisna širina Zahodna zemljepisna dolžina A 54,90 0,30 B 54,90 0,10 C 54,80 0,10 D 54,80 0,00 E 54,70 0,00 F 54,70 0,20 G 54,80 0,20 H 54,80 0,30

Predložitev zahtevkov in merila za podelitev pravic

Vložniki začetnega in konkurenčnih zahtevkov morajo dokazati, da izpolnjujejo pogoje za pridobitev dovoljenja iz členov 4 in 5 odloka št. 2006-648 z dne 2. junija 2006 o pravicah rudarjenja in pravicah podzemnega skladiščenja (Journal officiel de la République française z dne 3. junija 2006).

Zainteresirane družbe lahko predložijo konkurenčni zahtevek v devetdesetih dneh od dneva objave tega obvestila v skladu s postopkom, povzetim v „Obvestilu o podelitvi rudarskih pravic za ogljikovodike v Franciji“, ki je bilo objavljeno v Uradnem listu Evropskih skupnosti C 374 z dne 30. decembra 1994, str. 11, in določenim z odlokom 2006-648 z dne 2. junija 2006 o pravicah rudarjenja in pravicah podzemnega skladiščenja (Journal officiel de la République française z dne 3. junija 2006).

Konkurenčne zahtevke naslovijo na ministrstvo, pristojno za rudarstvo, na spodaj navedeni naslov. Odločitve o začetnih in konkurenčnih zahtevkih bodo sprejete v roku dveh let od datuma prejema začetnega zahtevka s strani francoskih organov in najpozneje 14. maja 2011 glede dovoljenja „Permis du pays de Bray“ oziroma 19. avgusta 2011 glede dovoljenja „Permis du pays de Bray-Sud“.

Pogoji in zahteve za izvajanje dejavnosti in njeno prenehanje

Vložniki naj upoštevajo člen 79 in člen 79.1 rudarskega zakonika in odlok št. 2006-649 z dne 2. junija 2006 o rudarskih dejavnostih, dejavnostih podzemnega skladiščenja ter nadzoru rudnikov in podzemnih skladišč (Journal officiel de la République française z dne 3. junija 2006).

Vse dodatne informacije so na voljo na naslovu: Ministère de l'Écologie, de l’Énergie, du Développement durable et de la Mer (Ministrstvo za ekologijo, energetiko, trajnostni razvoj in morje). Direction générale de l'énergie et du climat, Direction de l’énergie, Sous-direction de la sécurité d’approvisionnement et nouveaux produits énergétiques Grande Arche/Paroi Nord, 92055 La Défense Cedex, FRANCE. Tel. +33 140819529.

Zgoraj omenjene zakonske in druge določbe so na voljo na spletni strani Légifrance: http://www.legifrance.gouv.fr

(1) UL L 164, 30.6.1994, str. 3.